Nõukogu määrus (EÜ) nr 355/2003,

20. veebruar 2003,

söödalisandi avilamütsiin lubamise kohta

(EMPs kohaldatav tekst)

EUROOPA LIIDU NÕUKOGU,

võttes arvesse Euroopa Ühenduse asutamislepingut,

võttes arvesse söödalisandeid käsitlevat nõukogu 23. novembri 1970. aasta direktiivi 70/524/EMÜ, [1] eeskätt selle artiklit 9,

ning arvestades järgmist:

(1) Direktiivi 70/524/EMÜ artikli 2 punktiga aaa on ette nähtud, et antibiootikumide lubamiseks on vajalik määrata nende ringlusse suunamise eest vastutav isik.

(2) Kõnealuse direktiivi artiklis 9 on sätestatud, et kui aine lubamiseks tuleb määrata ringlusse suunamise eest vastutav isik, saab sellise aine kasutamist lubada 10 aastaks, kui on täidetud kõik kõnealuse direktiivi artiklis 3a sätestatud tingimused.

(3) Käesoleva määruse lisas kirjeldatud antibiootikumivalmistise kohta esitatud toimiku hindamine on näidanud, et kõnealuse direktiivi artiklis 3a osutatud tingimused on täidetud ja toote võib lisada lubatud söödalisandite loetelu I peatükki vastavalt kõnealuse direktiivi artikli 9t lõikele b. Nimetatud loetelus on sätestatud 10aastase kasutusloaga söödalisandid.

(4) Komisjoni 2001. aasta juuli teatises, mis käsitleb ühenduse strateegiat ravimresistentsuse vastu, on esitatud tõhusa ravimresistentsusevastase poliitika elemendid. Üks nendest elementidest on antibiootikumide söötades kasvustimulaatoritena kasutamise keelustamine alates 1. jaanuarist 2006.

(5) Komisjon on esitanud söödalisandeid käsitleva Euroopa Parlamendi ja nõukogu määruse ettepaneku, millega nähakse ette antibiootikumide kasvustimulaatoritena kasutamise järkjärguline lõpetamine. Euroopa Parlament toetas ettepaneku esimesel lugemisel kasutamise järkjärgulist lõpetamist. Nõukogu saavutas 2002. aasta detsembris poliitilise kokkuleppe võtta vastu ühine seisukoht, millega otsustatakse lõpetada antibiootikumide kasutamine kasvustimulaatoritena 1. jaanuariks 2006. Seetõttu lüheneb käesolevas määruses sätestatud loa ajaline kehtivus uue söödalisandite kasutamist käsitleva määruse vastuvõtmise mõjul oluliselt.

(6) Kuna toiduahela ja loomatervishoiu komitee pooldav arvamus puudub, ei ole komisjon saanud vastu võtta sätteid, mida ta kavandas nimetatud direktiivi artiklis 23 sätestatud korras,

ON VASTU VÕTNUD KÄESOLEVA MÄÄRUSE:

Artikkel 1

Antibiootikumide rühma kuuluvat käesoleva määruse lisas nimetatud lisandit avilamütsiin lubatakse kasutada söödalisandina lisas ettenähtud tingimustel.

Artikkel 2

Käesolev määrus jõustub järgmisel päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 20. veebruar 2003

Nõukogu nimel

eesistuja

G. Drys

[1] EÜT L 270, 14.12.1970, lk 1. Direktiivi on viimati muudetud nõukogu määrusega (EÜ) nr 1756/2002 (EÜT L 265, 3.10.2002, lk 1).

--------------------------------------------------

LISA

Söödalisandi registreerimisnumber | Söödalisandi ringlusse laskmise eest vastutava isiku nimi ja registreerimisnumber | Söödalisand (kaubanimi) | Koostis, keemiline valem, kirjeldus | Loomaliik või -kategooria | Vanuse ülempiir | Miini- mumsisaldus | Maksi- mumsisaldus | Muud sätted | Loa kehtivusaja lõpp |

täissöödas (mg/kg) | täissöödas (mg/kg) |

Antibiootikumid

E 717 | Eli Lilly and Company Ltd | Avilamütsiin 200 g/kg (Maxus G200, Maxus 200)Avilamütsiin: 100 g/kg (Maxus G100, Maxus 100) | Söödalisandi koostis: Avilamütsiin: 200 g aktiivsus/kgSojaõli või mineraalõli: 5–30 g/kgSojaoakestad qs 1 kgAvilamütsiin: 100 g aktiivsus/kgSojaõli või mineraalõli: 5–30 g/kgSojaoakestad qs 1 kg | Kalkunid | – | 5 | 10 | – | 20.1.2013 |

Toimeaine: C57-62H82-90Cl1-2O31-32'Avilamütsiin A CASi nr: 69787-79-7Avilamütsiin B CASi nr: 73240-30-9Streptomyces viridochromogenes'e (NRRL 2860) abil toodetud ortosomütsiinide grupi oligosahhariidide segu graanulitena |

Koostis: Avilamütsiin A: 60 %Avilamütsiin B: 18 %Avilamütsiin A + B: 70 %Muud üksikud avilamütsiinid 6 % |

--------------------------------------------------